KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. december 14-i ülésére)

TÁRGY: 
AZ ÖNKORMÁNYZAT ÁLTAL ADOMÁNYOZHATÓ


ELISMERÉSEKRŐL SZÓLÓ RENDELET MÓDOSÍTÁSA

A Magyar Köztársaság kitüntetéseiről szóló 1991. évi XXXI. törvény alapján a helyi önkormányzat rendeletben szabályozza a különféle városi elismeréseket és az adományozás feltételeit (pl. a díjjal járó jutalom mértékét). A 2012. évi költségvetési koncepcióról szóló 121/2011. Képv. test. határozat 1. és 2. pontja az önkormányzati kiadások tételes felülvizsgálatáról és lehetőség szerinti csökkentéséről rendelkezett. A költségvetési rendelet megalkotásáig áttekintésre kerülnek azon önkormányzati rendeletek, amelyek a működési kiadások összegét befolyásolják.

Az elismerések adományozásról szóló rendelet végrehajtásának tapasztalatait valamint az azzal járó költségvetési hatásokat is figyelembe véve indokolt az Önkormányzat által adományozott díjaknál a pénzjutalom kifizetését a természetes személyek körére korlátozni. A módosítás nem érinti a díjjal járó oklevél és emlékérem adományozását, annak lehetősége a továbbiakban is fennmaradna.

A fentiek alapján javaslom, hogy a Képviselő-testület az Önkormányzat által adományozható elismerésekről szóló 25/2004. (IX.30.) önkormányzati rendeletét a rendelet-tervezetben foglaltak szerint módosítsa.

Kiskőrös, 2011. november 30. 

                                                                                                      Domonyi László sk.

                                                                                                            polgármester

KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

……./2011.(    ) önkormányzati rendelete

az Önkormányzat által adományozható elismerésekről szóló 25/2004. (IX.30.) önkormányzati rendelet módosításáról

(Tervezet)

Kiskőrös Város Képviselő-testülete a Magyar Köztársaság kitüntetéseiről szóló 1991. évi XXXI. törvény 10. § (2) bekezdésében kapott felhatalmazás alapján a helyi Önkormányzatokról szóló 1990. évi LXV. törvény 16. § (1) bekezdésében meghatározott feladatkörében eljárva a következőket rendeli el:

1.§

Az Önkormányzat által adományozható elismerésekről szóló 25/2004. (IX.30.) önkormányzati rendelet (a továbbiakban: R) 3. § (2) bekezdésében az „és az önkormányzati köztisztviselői illetményalap háromszorosának megfelelő pénzjutalom jár.” szövegrész helyébe a „továbbá természetes személy díjazott esetén a köztisztviselői illetményalap háromszorosának megfelelő pénzjutalom jár.” szöveg lép.

2.§

Az R. 4. § (1) bekezdésben az „és a köztisztviselői illetményalap kétszeresének megfelelő összegű pénzjutalom jár.” szövegrész helyében a „továbbá természetes személy díjazott esetén a köztisztviselői illetményalap kétszeresének megfelelő összegű pénzjutalom jár.” szöveg lép

3.§

Ez a rendelet a kihirdetését követő napon lép hatályba, és az azt követő napon hatályát veszti.

HATÁSVIZSGÁLATI LAP

az Önkormányzat által adományozható elismerésekről szóló 25/2004. (IX.30.) önkormányzati rendelet módosításához

1. Társadalmi hatások

A rendelet alapján nyújtott elismerésekhez kapcsolódó oklevelek és emlékérmek adományozási lehetősége a módosítások után is fennmarad, az anyagi elismerés elmaradásának hatása a gazdálkodó szervezeteknél nem mérhető.

2. Gazdasági, költségvetési hatások

A pénzbeli elismerések számának csökkenése javítja a költségvetés egyensúlyát.

3. Környezeti hatások

A rendeletben foglaltak végrehajtásának környezetre gyakorolt hatásai nincsenek.

4. Egészségügyi hatások

A rendeletben foglaltak végrehajtásának egészségügyi hatásai nincsenek.

5. Adminisztratív terheket befolyásoló hatások

Az Önkormányzat számára a módosítás nem jelent adminisztrációs többletterhet.

6. A jogszabály megalkotásának szükségessége, a jogalkotás elmaradásának várható következmények

A Magyar Köztársaság kitüntetéseiről szóló 1991. évi XXXI. törvény alapján a helyi önkormányzat rendeletben szabályozza a különféle városi elismeréseket és az adományozás feltételeit (pl. a díjjal járó jutalom mértékét). A nem természetes személyek részére történő adományozásnál a pénzügyi teljesítés az államháztartás körében fokozott körültekintést igényel, továbbá jelen gazdasági helyzetben a jutalmazási gyakorlat átgondolása szükséges.

7. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazásához szükséges személyi, tárgyi és szervezeti feltételek rendelkezésre állnak.


